section_heading: Ratni put
paragraph_text: Bitka je trajala cijeli dan. Odmah u početku je poginuo zapovjednik odreda Mirko Kovačević Lala, što je utjecalo na moral boraca. Dolaskom noći, odred kreće u proboj. Jedan dio boraca se uspio spasiti, a drugi dio je bio zarobljen. Na mjestu kreševa uz Kovačevića poginula su još trojica boraca. Prilikom zarobljavanja ubijena su još tri borca. Poginuli su Vinko Blaić, Ante Blajčić, zapovjednik 1. voda Andro Račić Latiša, zapovjednik 3. voda Mate Šarić, Ivan Uvoda i Ljubo Zorica.